L 98/6
SL
Uradni list Evropske unije
11.4.2023
SKLEPI SKLEP POLITIČNEGA IN VARNOSTNEGA ODBORA (SZVP) 2023/743 z dne 4. aprila 2023 o imenovanju poveljnika sil EU vojaške operacije Evropske unije v Sredozemlju (EUNAVFOR MED IRINI) in razveljavitvi Sklepa (SZVP) 2022/1681 (EUNAVFOR MED IRINI/1/2023)
POLITIČNI IN VARNOSTNI ODBOR JE –
ob upoštevanju Pogodbe o Evropski uniji in zlasti člena 38 Pogodbe, ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(2) Sklepa, ob upoštevanju naslednjega: (1)
Svet je 31. marca 2020 sprejel Sklep (SZVP) 2020/472, s katerim je vzpostavil in začel vojaško operacijo Evropske unije v Sredozemlju (EUNAVFOR MED IRINI).
(2)
Na podlagi Sklepa (SZVP) 2020/472 je Svet pooblastil Politični in varnostni odbor (PVO) za sprejemanje sklepov o imenovanju poveljnika sil EU EUNAVFOR MED IRINI.
(3)
PVO je 27. septembra 2022 sprejel Sklep (SZVP) 2022/1681 (2) o imenovanju kontraadmirala Stylianosa DIMOPOULOSA za poveljnika sil EU EUNAVFOR MED IRINI od 1. oktobra 2022.
(4)
Italijanski vojaški organi so 24. februarja 2023 predlagali imenovanje kontraadmirala (mornarica) Valentina RINALDIJA, ki bo na mestu poveljnika sil EU EUNAVFOR MED IRINI 1. aprila 2023 nasledil kontraadmirala Stylianosa DIMOPOULOSA.
Poveljnik operacije EU je to predlagano imenovanje podprl.
(5)
Vojaški odbor EU je 3. marca 2023 podprl priporočilo italijanskih vojaških organov.
(6)
Sprejeti bi bilo treba sklep o imenovanju kontraadmirala Valentina RINALDIJA.
(7)
Sklep (SZVP) 2022/1681 bi bilo treba razveljaviti –
SPREJEL NASLEDNJI SKLEP:
Člen 1 Kontraadmiral Valentino RINALDI se imenuje za poveljnika sil EU vojaške operacije Evropske unije v Sredozemlju (EUNAVFOR MED IRINI).
Člen 2 Sklep (SZVP) 2022/1681 (EUNAVFOR MED IRINI/4/2022) se razveljavi.
(1) UL L 101, 1.4.2020, str. 4. (2) Sklep Političnega in varnostnega odbora (SZVP) 2022/1681 z dne 27. septembra 2022 o imenovanju poveljnika sil EU vojaške operacije Evropske unije v Sredozemlju (EUNAVFOR MED IRINI) in razveljavitvi Sklepa (SZVP) 2022/513 (EUNAVFOR MED IRINI/4/2022) (UL L 252, 30.9.2022, str. 74).